Põltsamaa
<s>Põltsamaa (njemački: Oberpahlen) je grad  od 3,847 stanovnika u sredini Estonije.</s>

<s>Geografske karakteristike</s>

<s>Põltsamaa se nalazi na zapadu Okruga Jõgeva, duž rijeke Põltsame, udaljena 124 km jugoistočno od glavnog grada Tallinna i i samo 29 km jugozapadno od svog administrativnog centra Jõgeve.</s><s>Põltsamaa je grad parkova i mostova kojih ima 18., i raskršće autoputeva Tallinn-Tartu i Võhma-Jõgeva.</s>

<s>Historija</s>

<s>Põltsamaa je izrasla pod imenom Oberpahlen uz crkvu podignutu 1234., i zamak koji je podigao Livonski red krajem 13. vijeka.</s><s>Krajem 16. vijeka postala je poznata po manufakturnoj proizvodnji cigle i vapna.</s>

<s>Između 1570. - 1578. (za Livonskog rata) Põltsamaa je bila službena rezidencija Magnusa, kralja ruskog vazalnog Livonskog kraljevstva.</s>

<s>U periodu 1582. do 1621. (sa prekidima) grad je bio pod vlašću Poljsko-Litvanske Unije.</s><s>Od 1623. do 1881. u vrijeme kad je Estonija bila domena Ruskog Carstva bila je feud porodice Wrangels.</s>

<s>Põltsamaa je ostavila snažan trag u historiji Estonije, u njoj je 1766. počeo izlaziti prvi časopis na estonskom, a nakon tog je 1888. otvorena je prva visoka škola na estonskom.</s>

<s>Põltsamaa je u međuratnom periodu za prve Estonske Republike 1920. postala općina, a 1926. je dobila i status grada.</s>

<s>Za Drugog svjetskog rata 1941. - 1944., u borbama između Wehrmachta. - Crvene armije. oko 70% gradskih stambenih zgrada je uništeno.</s>

<s>Nakon rata za Estonske Sovjetske Socijalističke Republike u periodu 1950. - 62 Põltsamaa je bila administrativni centar istoimenog rajona.</s>

<s>Privreda</s>

<s>Nakon bankrota socijalističke ekonomije 1990-ih porastao je broj nezaposlenih, dok je 1989. oko 55% stanovnika bilo zaposleno, 2000]]. njihov procent  je pao na 39%, a promjenila se i struktura, 1989. - 56% je radilo u industriji, a 2000. - 42%.</s><s>I danas najviše ljudi radi u prehrambenoj industriji, firma AS Põltsamaa Felix (oko 170 radnika) i mljekara Põltsamaa.</s><s>Ostale značajnije firme su; AS Kitzinger-Progress (nehrđajući čelik), Vikan Estonia AS (tekstil) i AS Puit-Profiil (drvna industrija).</s>

<s>Pobratimski gradovi</s>

<s>Põltsamaa ima ugovore o prijateljstvu sa sljedećim gradovima;
  Kokemäki, Finska
  Skrunda, Latvija
  Sollefteå, Švedska</s>

<s>Izvori</s>

<s>Vanjske veze</s>

<s>Põltsamaa Vald (službene stranice)</s>

<s>Gradovi u Estoniji</s>

